stanford-oval/wikipedia huggingface dataset:
ריף נאמן
הערות שוליים

1 2  דליה בן ארי,ריף נאמן מחכה לשיחה מג'וני דפ: "הוא רק ירוויח מזה", באתר את, 22 במאי 2019
↑  "כשהגעתי לתל אביב הייתי בחרדה שירצו להיות איתי רק בגלל איך שאני נראית" | Fashion Forward | אופנה, באתר fashionforward.mako.co.il, ‏2019-01-31
↑  @reefneeman on Instagram: "משוחררת!!! ✔️", באתר Instagram (באנגלית)
↑  יפעת הללי אברהם, ‏ריף נאמן התגייסה, באתר ‏מאקו‏, 6 בדצמבר 2016
1 2 3  מאיה מאירי, "לא לכל אודישן התקבלתי. זה לא כי אני יפה מדי", באתר Fashion Forward, ‏22 באפריל 2021
↑  Roberto Ben Shoshan, www.facebook.com
↑  רותם סלע: "לא ביקשתי, דאגתי שזה יהיה מרגי", באתר ‏מאקו‏, 14 בינואר 2020
↑  מיקי לוין, ‏לאחר ביטול החוזה איתה: ריף נאמן תובעת את קסטרו, באתר מעריב אונליין, 12 באפריל 2020
↑  יפעת מנהרדט, מלכת היופי לשנת 2021: נועה כוכבא, בת 22, מבני עטרות, באתר ynet, 24 באוקטובר 2021
| 0 | 1 | 2 |
| --- | --- | --- |
| 2018: קים אור אזולאי (אילת, אינסטה בייב) | פרסי נבחרי השנה של פרוגי - שחקנית אהובה בסדרת נוער  2019-2020: ריף נאמן (כפולה) | 2021: בר מיניאלי (צפוף, סקיי) |
Bad at Love

"Bad at Love" הוא סינגל של הזמרת האמריקאית, הלסי, המופיע כסינגל השני באלבום האולפן השני שלה, Hopeless Fountain Kingdom. השיר יצא ב-22 באוגוסט 2017 בהוצאת חברת התקליטים Astralwerks. השיר נכתב על ידי הלסי, ג'סטין טרנטר, ריקי ריד ורוז'ה שהאייד, והופק על ידי ריקי ריד ורוז'ה שהאייד.
השיר היה מועמד בקטוגריית שיר השנה של אישה של פרסי בחירת הנוער וכן בקטגוריית וידאו השנה של פרסי הווידאו קליפים של iHeartRadio (אנ').
נכון לאוגוסט 2023, השיר הושמע למעלה מ-428 מיליון פעמים ביוטיוב, ולמעלה מ-576 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 42 |  |
|  אוסטרליה | מצעד הדאנס האוסטרלי | 5 |  |
|  ארצות הברית | בילבורד הוט 100 | 5 |  |
|  ארצות הברית | מצעד השירים העכשוויים למבוגרים | 20 |  |
|  ארצות הברית | מצעד 40 השירים למבוגרים | 3 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד הדאנס/מיקס שואו איירפליי | 1 |  |
|  ארצות הברית | מצעד הפופ איירפליי | 2 |  |
|  ארצות הברית | מצעד השירים הקצביים | 17 |  |
|  הולנד | מצעד 40 הסינגלים ההולנדיים | - |  |
|  הולנד | סינגל טיפ | 8 |  |
|  ונצואלה | רקורד ריפורט | 5 |  |
|  ניו זילנד | המצעד הניו זילנדי הרשמי | 7 |  |
|  סלובקיה | ČNS IFPI | 69 |  |
|  פורטוגל | מצעד הסינגלים הפורטוגזי | 72 |  |
|  צ'כיה | מצעד 100 הסינגלים הדיגיטליים | 48 |  |
|  קולומביה | נשיונל-רפורט | 94 |  |
|  קנדה | קנדה הוט 100 | 22 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | 27 |  |
|  ארצות הברית | מצעד 40 השירים למבוגרים | 19 |  |
|  ארצות הברית | מצעד שירי הדאנס קלאב | 50 |  |
|  ארצות הברית | מצעד הדאנס/מיקס שואו איירפליי | 12 |  |
|  ארצות הברית | מצעד הפופ איירפליי | 16 |  |
|  ונצואלה | רקורד ריפורט | 3 |  |
|  קנדה | קנדה הוט 100 | 69 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 8× פלטינה | 8,000,000 |
סיכום
| בכל העולם | — | 8,000,000 |
היסטוריית יציאות לאור

| אזור | עולמי | פורמט | חברת תקליטים | הערות |
| --- | --- | --- | --- | --- |
| עולמי | 2 ביוני 2017 | הורדת מוזיקה, הזרמת מוזיקה | Astralwerks |  |
| ארצות הברית | 22 באוגוסט 2017 | להיט רדיו עכשווי | Astralwerks |  |
| ארצות הברית | 9 באוקטובר 2017 | מוזיקה עכשווית למבוגרים | Astralwerks |  |
הערות שוליים

1 2  "Top 40/M Future Releases". AllAccess. אורכב מ-המקור ב-7 באוגוסט 2017. נבדק ב-7 באוגוסט 2017. {{cite web}}:  (עזרה)
↑  Halsey - Bad At Love (Audio), ארכיון מ-2023-06-29, נבדק ב-2023-08-16
↑  Halsey - Bad At Love, ארכיון מ-2023-08-09, נבדק ב-2023-08-16
↑  Bad At Love, 2017-06-02, ארכיון מ-2023-05-15, נבדק ב-2023-08-16
↑  Gold & Platinum, RIAA (באנגלית אמריקאית)
↑  "Hot/Modern/AC Future Releases". All Access Music Group. ארכיון מ-6 באוקטובר 2017. נבדק ב-15 בספטמבר 2017. {{cite web}}:  (עזרה)
| הלסי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Badlands • Hopeless Fountain Kingdom • Manic • If I Can't Have Love, I Want Power • The Great Impersonator |  |
| מיני-אלבומים | Room 93 • Collabs |  |
| אלבומי הופעה | Badlands (Live from Webster Hall) • HFK (Live from Webster Hall) |  |
| סינגלים | "Ghost" • "New Americana" • "Colors" • "Castle" • "Not Afraid Anymore" • "Now or Never" • "Bad at Love" • "Alone" • "Without Me" • "Nightmare" • "Graveyard" • "You Should Be Sad" • "I Am Not a Woman, I'm a God" • "You Asked for This" • "So Good" • "Lucky" • "Lonely Is the Muse" "Ego" |  |
| השתתפות בסינגלים | "Hands" • "Closer" • "Boy with Luv" • "11 Minutes" • "Him & I" • "Eastside" • "Earth" • "The Other Girl" • "Be Kind" • "Life's a Mess" |  |
| סינגלים שיווקיים | "Hurricane" • "Hold Me Down" • "Eyes Closed" • "Strangers" • "Clementine" • "Finally // Beautiful Stranger" • "Suga's Interlude" • "The End" |  |
| שירים אחרים | "Gasoline" • "Sorry" • "Forget Me Too" |  |
| סיבובי הופעות | Badlands Tour • Hopeless Fountain Kingdom Tour • Manic World Tour • Love and Power Tour |  |
| --- | --- |
בקרת זהויות :  MusicBrainz release group: 551cb4b2-2551-4d44-8317-f5b9169fd902
המעילה בבנק למסחר

המעילה בבנק למסחר (נקראת גם "פרשת אתי אלון") התרחשה בשנים 1997–2002, ובמסגרתה מעלה עובדת הבנק למסחר, אתי אלון, בכספי הבנק בהיקפי ענק שהביאו לקריסתו. בסך הכל מעלה אלון בסך של 254,199,600 ש"ח. במסגרת המעילה פתחה אלון בבנק 206 חשבונות בנק פיקטיביים (לעומת כ-1,300 לקוחות הבנק), בהם העמידה הלוואות גב אל גב, את כספי ההלוואה משכה לרשותה. מ-202 חשבונות בנק פרטיים גנבה אלון ישירות כספים תוך שבירת פיקדונות הלקוחות ומשיכתם.
כספי המעילה התגלגלו ברובם לארגוני פשע באמצעות כיסוי חובות הימורים בלתי-חוקיים של אחיה של אלון, עופר מקסימוב, והובילו לשגשוג והרחבה שלהם בשנים הבאות.
בעקבות חשיפת המעילה הנרחבת שנמשכה לאורך זמן רב בלא שהתגלתה, יזם בנק ישראל בתפקידו כמפקח על הבנקים שינויים רבים בפיקוח על הבנקים, בנוהלי העבודה של עובדיהם, ובאופן הדיווח ללקוחותיהם.
הרקע למעילה

אתי אלון החלה לעבוד כפקידה בבנק למסחר בשנת 1990, ובמשך השנים קודמה לתפקיד של סגנית מנהלת מחלקת השקעות. לפחות משנת 1994 סייעה אלון לאחיה, עופר מקסימוב, מכור להימורים, בפרעון חובות ההימורים שלו לגורמים בשוק האפור. אלון הייתה מפקידה בידי אחיה המחאות (צ'קים) בסכומים שונים המשוכים על חשבונה הפרטי בבנק, אשר שימשו כהמחאות ביטחון. דהיינו, מקסימוב היה מפקיד המחאותיה של אחותו בידי נושיו, וביום פרעון הצ'ק היה משלם את תמורתו ומשיב את הצ'ק אשר לא נפדה לאלון.
החל משנת 1996 התקשה מקסימוב לשלם חובותיו כנגד המחאות אחותו, והמחאות שמסרה לו אלון החלו להיפרע כמעט מדי יום מחשבונה בבנק. יתרת החובה הגדולה, בגובה מאות אלפי ש"ח, שהצטברה בחשבונה של אלון בבנק, הניעה אותה לבצע את מעשה הגנבה הראשון, מחשבון של לקוחת הבנק, ב-18 במרץ 1997.
אופן ביצוע המעילה

מעילת הענק בוצעה על ידי אלון בשתי שיטות עיקריות:
שבירת פיקדונות של לקוחות.
העמדת הלוואות פיקטיביות על שם לקוחות.
את כספי הלקוחות שמקורם בפיקדונות או בהלוואות משכה אלון אל מחוץ לבנק בשלוש דרכים:
משיכת מזומן;
משיכת שיקים בנקאיים;
העברות בנקאיות.
ההלוואות הפיקטיביות שהעמידה אלון היו ברוב המקרים "הלוואות בלון", אשר הועמדו בחשבון פיקטיבי שפתחה אלון על שם הלקוח, ללא ידיעתו וללא החתמתו על מסמכים רלוונטיים. כבטוחה להלוואות אלו שימשו בדרך כלל, למראית עין, פיקדונותיו האמיתיים של הלקוח.
על מנת לטשטש את עקבות המעילה ולמנוע חשיפתה, נקטה אלון, בין השאר, בשתי פעולות בנקאיות:
העברת כספי הלקוחות בין חשבונות הבנק בטרם הוצאתם אל מחוץ לבנק.
הפקדת סכומי כסף במזומן או בשיקים בנקאיים מחשבונות של גורמים ששמם נקשר במעילה לחשבונות של לקוחות אשר ביקשו למשוך את כספם לאחר שאלון גנבה זה מכבר את כולו.
פעולות נוספות שביצעה אלון לשם הסתרת המעילה: שינוי פרטי הדואר של הלקוחות על מנת שלא יקבלו דואר מהבנק, שינוי או מחיקת מספר הטלפון של הלקוח על מנת שלא ניתן יהיה ליצור עמו קשר ומשלוח מכתבים פיקטיביים ללקוחות הבנק אשר לכאורה מפרטים את מצב חשבונותיהם. במהלך החקירה אותרו אסמכתאות פיקטיביות שהפיקה אלון ללקוחות אשר מחשבונם גנבה כספים במסגרת המעילה ועליהן חתמו מנהלים בבנק.
על מנת למנוע מלקוחות הבנק למשוך את כספם, הציעה להם אלון ריבית גבוהה מן הממוצע עבור פיקדונותיהם. גם על רבות מההלוואות הפיקטיביות זקפה אלון ל"לקוחות" ריבית הטבה, היא עשתה זאת, ככל הנראה, על מנת לתמוך בהיגיון הכלכלי שבנטילת הלוואות גב אל גב אלו.
השימוש בכספים שנגנבו

עופר מקסימוב, אחיה של אלון היה מכור להימורים, שנוצל בידי מפעילי הימורים בלתי-חוקיים. תחילה העביר מקסימוב ישירות כספים שקיבל מאחותו לבעלי חובו. מאוחר יותר נפתח למקסימוב קו אשראי באמצעות בני רביזדה, שהלווה למקסימוב כספים בריבית, שנפרעו על ידי אתי אלון, והועברו על ידי רביזדה למפעילי ההימורים.
מקסימוב הימר בבתי הימורים רבים בארץ (באזור ירושלים, בספינות באילת ובמקומות נוספים) וברומניה.
החקירה

ב-25 באפריל 2002 התייצבה אלון, בליווי עורך דינה, במשרדי מחלק ההונאה של מחוז תל אביב והתוודתה על מעילת הענק שביצעה בבנק, זאת בעקבות חקירה של בנק ישראל בבנק למסחר שנכנסה ליומה השלישי.
עם היוודע דבר המעילה, הגיש היועץ המשפטי לממשלה אליקים רובינשטיין לבית המשפט המחוזי בתל אביב בקשה לפירוק הבנק. השופטת ורדה אלשיך מינתה למפרק הבנק את שלמה שחר, כונס הנכסים הרשמי וכמנהלים מיוחדים מונו עו"ד אורי ברגמן ורו"ח יהודה ברלב.
במשך שנתיים התנהלה בבנק, על ידי משרד ברלב ושות', רואי חשבון, ביקורת חקירתית לאיתור נסיבות קריסתו של הבנק ולשם איתור פעולות המעילה ושחזור ספרי הבנק. על בסיס הבדיקות והשחזור כאמור, שילם בנק ישראל ללקוחות הבנק את פיקדונותיהם, זאת מכוח ערבות וולונטרית שהנפיק בנק ישראל עם היוודע דבר קריסת הבנק.
ממצאי הביקורת החקירתית ומסקנותיה סוכמו לדו"ח חקירה ששימש כתשתית הראייתית להגשת תביעה אזרחית בסכום של כ־254 מיליון ש"ח כנגד 36 גורמים, בהם אלון, אחיה ואביה, אנשי השוק האפור שקיבלו כספי המעילה, מנהלי הבנק, הדירקטורים ורואה החשבון החיצוני של הבנק בתקופת המעילה (ת.א. (ת"א) 1803/05).
החקירה > נתיבי העברת הכספים

במסגרת החקירה נעשה ניסיון לעקוב אחרי נתיבי העברות הכספים על מנת להשיב כמה שיותר מסכום הגנבה. על פי ממצאים שעלו בחקירה והערכות מודיעיניות, עם פתיחת החקירה נמלטו מהארץ גבי בן הרוש (ראש "הכנופיה הירושלמית", שבשטח שליטתה היו רבים ממקומות ההימורים בהם הפסיד מקסימוב כספים) וששון בראשי, שהשתייכו לארגונם של מאיר ויצחק אברג'יל. בן הרוש שנחשב למנצל העיקרי של מקסימוב הצליח להבריח מחוץ לישראל חלקים ניכרים מהכספים שנגנבו, ואלו שימשו לצרכיו של ארגון הברחת סמים של משפחת אברג'יל. כספים אלו הפכו את ארגון זה לאחד מארגוני הברחות הסמים הגדולים בעולם. לצורך הלבנת הכספים, שהצטברו מפעילות הסמים והגנבה מהבנק למסחר, נעשתה באמצעות הלוואות בריבית שניתנו לאנשי עסקים. הכספים הגנובים שימשו גם את ארגונו של אברג'יל בארץ להרחבת פעילותו, תוך כניסה לתחומי פשע חדשים ועימותים אלימים עם ארגוני פשע אחרים.
על פי הערכות מודיעיניות, נתיב אחר של הכספים שנגנבו עבר לחברת ב. יאיר, שבראשה עמד יאיר ביטון, שהיה מכר של בן הרוש, ונקלע לחובות. באמצעות כספים אלו רכש בן הרוש מביטון באופן סמוי חלק מהחברה (שהפכה מאוחר יותר לחברה ציבורית), ונחשבה בהמשך למצליחה. מאוחר יותר הושקעו בחברה כספים נוספים מארגונו של אברג'יל, כדרך של הלבנת הון.
יעדם של כספים אחרים שנגנבו משוער בבתי הימורים ברומניה שהקימו האחים יוסי ואלי מוסלי, שהיו חברים אז בארגונו של אברג'יל.
כספים אחרים התגלגלו לבני רביזדה, באמצעות בתי הימורים שהפעיל מחוץ לישראל ובעמלות שקיבל מבעלי חובו של מקסימוב תמורת העברת הכספים מאתי אלון אליהם, וכן לריקו שירזי, שהפעיל בתי הימורים והלווה כספים בריבית למקסימוב. כספים נוספים הגיעו למשפחת אבוטבול מנתניה, ולזאב רוזנשטיין.
על פי הערכה משטרתית, נותר חוב משמעותי של מקסימוב לנושים רבים, דבר שהוליד בהמשך מלחמת כנופיות בין עבריינים באשר לחלוקת הסכומים שנגנבו.
המשפט כנגד המעורבים

כנגד אלון ואביה הוגש כתב אישום חמור והם הורשעו בעבירות של קשירת קשר לביצוע פשע גנבה בידי מורשה, קבלת דבר במרמה בנסיבות מחמירות, זיוף מסמך בכוונה לקבל באמצעותו דבר ועשיית שימוש במסמך מזויף. אלון הורשעה גם בעבירות של גנבה בידי עובד, רישום כוזב במסמכי תאגיד, מרמה והפרת אמונים בתאגיד, פגיעה ביכולתו של תאגיד לקיים התחייבויותיו, אחסון מידע כוזב והפקת פלטים כוזבים. השניים נשפטו לתקופות מאסר ארוכות: אלון נדונה ל-17 שנות מאסר, 3 שנות מאסר על תנאי וקנס של 5 מיליון ש"ח ואביה נדון ל-6 שנות מאסר, מאסר על תנאי וקנס של מיליון ש"ח. נגד אחיה של אלון, עופר מקסימוב, הוגש כתב אישום נפרד, והוא הורשע בעבירות של קשירת קשר לביצוע פשע, גנבה, קבלת דבר במרמה, זיוף מסמך בכוונה לקבל באמצעותו דבר, עשיית שימוש במסמך מזויף ועשיית פעולה ברכוש אסור, ונדון ל-15 שנות מאסר, שנתיים מאסר על תנאי וקנס בסך שלושה מיליון ש"ח. המדינה והנאשמים ערערו על גובה העונשים, ובית המשפט העליון פסק שיש להחמיר את עונשו של עופר מקסימוב ל-18 שנות מאסר, ולהותיר את יתר העונשים על כנם.
כתב אישום הוגש גם נגד בני רביזדה על חלקו בפרשה. עשור לאחר מכן, ב-2012, נידון רביזדה לשבע שנות מאסר בפועל.
הדירקטורים של הבנק למסחר נמצאו אחראים למעילה שביצעה אתי אלון. כתב התביעה של כונס הנכסים מפרט כיצד גרמו הדירקטורים לקריסת הבנק, וכיצד התקבלו סכומים גנובים על ידי צדדים שלישיים בידיעה כי מקור הכספים הוא בכספי הבנק שנגנבו. נטען כי הדירקטורים נושאים באחריות וכי אפשרו למעשי הגנבה להתרחש. התביעה נגד הדירקטורים הסתיימה בפשרה, לפיה חברת הביטוח של הבנק תשלם כ-2.5 מיליון דולר, ובנוסף לכך כל דירקטור ישלם כ-250 אלף ש"ח באופן אישי.
קסלמן וקסלמן, משרד רואי החשבון של הבנק, הגיע להסכם פשרה עם כונס הנכסים הרשמי לפיו ישלמו 23 מיליון ש"ח לקופת הכונס בגין אחריותם לאי גילוי המעילה. נדחתה בקשה לאשר תובענה ייצוגית נגד המשרד.
במסגרת הכספים שהושבו והקנסות שנגזרו הוחזר מלוא סכום החוב לנושים הראשוניים (עובדי הבנק ורשויות המס), וכ־60% מהסכום שבנק ישראל השיב ללקוחות הבנק מכספו.
תוצאות והשלכות

הנושא קיבל הד תקשורתי נרחב בישראל, אף ברמה של דיונים על יציבות המערכת הבנקאית בישראל ונערכו דיונים ברמות הבכירות בבנק ישראל ומשרד האוצר ואף הוקדשה ישיבת ממשלה לנושא.
רוב הלקוחות קיבלו את כספם חזרה מכוח ערבות וולונטרית שהעמיד בנק ישראל. למעשה בנק ישראל "קנה" את החוב של הבנק כלפי הלקוחות בכך ששילם ללקוחות את שווי הפיקדונות שהיו להם בבנק והגיש לבנק תביעת חוב בגין תשלום זה. התשלומים החלו בספטמבר 2002. נכון לינואר 2008 שולם על ידי בנק ישראל בסה"כ סך של כ־600 מיליון ש"ח ללקוחות הבנק[דרושה הבהרה].
בעקבות הפרשה הידק בנק ישראל את הפיקוח על בנקים בארץ וחייב את הבנקים בשינוי ועדכון מספר נהלים אשר היוו, בין היתר, לדעת בנק ישראל, הפרצות אשר אפשרו את המעילה בבנק למסחר. למשל עודכן נוהל המחשוב בקובץ הנהלים "הוראות ניהול בנקאי תקין" ונקבעו כללים לגבי מערכת המחשב אשר מצויה בשימוש בנקים ולגבי הרשאות וסיסמאות. כל הבנקים בישראל חויבו למקם בסניפים עמדות מידע ממוחשבות אשר יאפשרו לכל לקוח לקבל מידע על חשבונו באופן בלתי תלוי ומבלי להזדקק למי מפקידי הבנק.
המפקח על הבנקים הוציא הנחיה בדבר רוטציה וחופשה רציפה מחויבת לעובדי הבנק ובפרט לעובדים בתפקידים רגישים, מדיניות שתסייע לבקרה הפנימית בתאגיד בנקאי, ועשויה להקשות על טכניקות מסוימות לביצוע מעילות והונאות או לסייע בגילוין המוקדם.
אחת מההשלכות הבולטות של הפרשה היא היעלמות הבנקים הזעירים בישראל (כגון בנק הספנות ובנק יורו טרייד). אמנם מדובר בתהליך אשר החל עוד לפני חשיפת הפרשה והתרחש ממגוון סיבות, אך הפרשה האיצה אותו בשל שני גורמים מרכזיים:
המעילה התרחשה בבנק זעיר וכך גרמה להשתרשות החשש שבנקים זעירים יותר פרוצים למעילות.
המסקנות של הפרשה גררו מספר רב של תקנות, נהלים, וחוקים בכנסת ובבנק ישראל אשר העמיסו על הבנקים את הצורך לפתח מחלקות שלמות לצורכי עמידה בנהלים חוקיים ומשפטיים. הבנקים הגדולים הצליחו להתמודד עם האתגר הזה, אך בבנקים הקטנים נוצר מצב של ניפוח מחלקות המטה לעומת המחלקות היצרניות בסניפים ובהשקעות שנשארו קטנות, וכך הם הפכו לבלתי רווחיים.
תהליך רכישות ומיזוגי הבנקים הקטנים נעשה בעידוד הפיקוח על הבנקים, לאחר שבבנק ישראל סברו כי התרומה הצנועה של הבנקים האלה לתחרות אינה מצדיקה את סכנת הקריסה שלהם שהייתה גבוהה יחסית. עקב גודלם והיקפם המצומצם הם לא הצליחו להעמיד בקרה וטכנולוגיה הנדרשים על מנת לאפשר מעקב הולם.
תוצאות והשלכות > ריצוי העונשים

בשנת 2015 החליטה ועדת השחרורים של שירות בתי הסוהר על שחרור מוקדם של אתי אלון, לאחר שריצתה שני שלישים מתקופת מאסרה, שעמדה על 17 שנה, זאת לאור התנהגות טובה במהלך המאסר. פרקליטות המדינה ערערה על ההחלטה וטענה כי הכספים שאלון גנבה מימנו ארגוני פשיעה, ואלון אף לא עדכנה את ועדת השחרורים שלא שילמה את הקנס שהוטל עליה בסך 5 מיליון ש"ח. בית משפט לעניינים מנהליים בלוד קיבל את ערעור המדינה, וקבע כי אלון תישאר למילוי עונשה הפסוק.
בפברואר 2016 דחתה ועדת השחרורים את בקשת השחרור של אלון. הוועדה הודיעה כי ייערך דיון נוסף בעוד חצי שנה, ובהסכמת הפרקליטות היא תשוחרר אז, אם תימשך התנהגותה הטובה.
ב-4 באוגוסט 2016 החליטה ועדת השחרורים לשחרר בתנאים מגבילים את אלון לאחר שישבה במעצר ובמאסר במצטבר יותר מ-14 שנים, מיום מעצרה ב-25 באפריל 2002. לאחר שחרורה אתי עובדת כמוקדנית במוקד שירות לקוחות. שלומי אלון התגרש מאתי בתום המשפט.
עד שנת 2017 כל בקשותיו של עופר מקסימוב לשחרור מוקדם נדחו. ב-6 בנובמבר 2019 אישרה לבסוף ועדת השחרורים של הנהלת בתי המשפט את בקשת השחרור המוקדם של עופר מקסימוב שריצה קרוב ל-17 שנות מאסר מתוך 18 שנגזרו עליו והוא שוחרר מהכלא ב-13 בנובמבר 2019.
נכון לשנת 2024 מצוי עופר בהליך גמילה מהימורים כחלק מתהליך השיקום שהטילה עליו ועדת השחרורים.
אביגדור מקסימוב השתחרר אחרי שסיים לרצות 4 מתוך 6 שנות המאסר שנגזרו עליו עקב מצבו הבריאותי. הוא נפטר זמן קצר לאחר שחרורו.
בתרבות

בספטמבר 2020 עלתה לשידור המיני-סדרה "אתי אלון - האישה שגנבה 250 מיליון" בערוץ קשת 12, המבוססת על פרשת אתי אלון. במיני-סדרה מככבים חן אמסלם (בתור אתי אלון), יניב סוויסה (בתור אחיה של אתי, עופר מקסימוב) וצחי הלוי (בתור בעלה של אתי, שלומי אלון).
ביולי 2021 החלה חברת יס לשדר את הסדרה "מעילה" על הפרשה. סדרת דרמה בבימויו של יותם גנדלמן, הסדרה מתארת את היחסים המורכבים לכאורה בין אתי לאחיה, ושאר המשפחה, והשתלשלות האירועים שהובילו לחשיפת הפרשה המטלטלת. בכיכובם של דאנה איבגי (אתי אלון) ויהודה לוי (עופר מקסימוב) לצידם שיחקו: שלום אסייג, שני קליין, דובר קוסאשווילי, ענת וקסמן וחנן סביון.
בסדרה "האלופה" הוזכרה הפרשה בשיחה בין טובה לזיווה, שהתברר שטובה הייתה לקוחה של הבנק.
הערות שוליים

↑  כך גנבו בנק בישראל, באתר גלובס, 28 באפריל 2002
↑  ליטל דוברוביצקי, ביהמ"ש הוציא צו פירוק לבנק למסחר, באתר ynet, 2 בספטמבר 2002
↑  בש"פ 725/09 היועץ המשפטי לממשלה נ' אברג'יל, ניתן ב־30 בינואר 2009, פסקה 23
1 2  יוסי אלי‏, המעילה ששינתה את עולם הפשע הישראלי, באתר וואלה, 8 בינואר 2015
1 2  חגי עמית, עשור לקריסת הבנק למסחר: הגניבה שהזניקה את משפחות הפשע, באתר TheMarker‏, 4 במאי 2012
↑  משה ריינפלד, צבי הראל, הוגשו כתבי אישום נגד שישה מהמעורבים במעילה בבנק למסחר, באתר הארץ, 14 ביוני 2002
↑  גזר דין בתיק ת"פ (ת"א) 40182/02 מדינת ישראל נ' אתי אלון ואביגדור מקסימוב, ניתן ב-1.7.03
↑  ת"פ (ת"א) 40217/02 פרקליטות מחוז ת"א נ' עופר מקסימוב
↑  ע"פ 7075/03 אסתר אלון נ' מדינת ישראל, ניתן ב־2 באוגוסט 2006
↑  נעמה כהן פרידמן, 7 שנות מאסר לבני רביזדה, "מלך השוק האפור", באתר ynet, 30 במאי 2012
↑  בעקבות המעילה: דירקטורים בבנק למסחר ישלמו מאות אלפי שקלים, באתר ynet, 16 באפריל 2008
פש"ר (ת"א) 1398/02 - פסק הדין, 13 בנובמבר 2008
↑  יצחק דנון, ‏ביהמ"ש: לא הוכח כי הבנק למסחר קרס עקב התרשלות משרד רוה"ח קסלמן וקסלמן, באתר גלובס, 10 במרץ 2009
↑  רעות רימרמן, גלעד מורג, איתי בלומנטל ורענן בן צור, משפחתה של אתי אלון: "תודה על תמיכת הציבור, בלעדיה השחרור היה מתעכב", באתר ynet, 4 באוגוסט 2016
↑  רוטציה וחופשה רציפה באתר בנק ישראל, 27 בינואר 2004
1 2  ליאת קציר, ‏למדו את הלקח: כל מה שהשתנה בבנקים בעקבות פרשת אתי אלון, באתר ‏מאקו‏, 24 בספטמבר 2020
↑  נעמה כהן פרידמן, נשארת בכלא: עונשה של אתי אלון לא יקוצר, באתר ynet, 3 בפברואר 2015
↑  ירון דורון, בהסכמת המדינה: אתי אלון תשוחרר בעוד חצי שנה, באתר nrg
↑  שרון פולבר, אחרי 14 שנות מאסר: אתי אלון השתחררה מהכלא, באתר הארץ, 4 באוגוסט 2016
↑  גלעד מורג, שוב: נדחתה בקשת מקסימוב לשחרור מוקדם, באתר ynet, 13 בנובמבר 2017
↑  רענן בן צור וגלעד מורג, אחרי 17 שנה: עופר מקסימוב השתחרר מהכלא, באתר כלכליסט, 13 בנובמבר 2019
↑  פרשת אתי אלון מגיעה למסך בסדרת דרמה חדשה, באתר ‏מאקו‏, 17 בספטמבר 2020
הוויכוח הגדול

הוויכוח הגדול (באנגלית: The Great Debate) הוא כינויו של ויכוח פומבי שהתקיים בשנת 1920 בין האסטרונומים הרלו שפלי והבר קרטיס לגבי מבנה היקום. שפלי טען כי היקום אינו גדול בהרבה משביל החלב ואילו קרטיס חשב ששביל החלב הוא רק גלקסיה אחת מני רבות. הוויכוח הוכרע רק לאחר מספר שנים כאשר אדווין האבל מדד את המרחק לגלקסיית אנדרומדה ומצא שהיא נמצאת בוודאות מחוץ לשביל החלב.
הוויכוח

עד לשנות ה-20 של המאה ה-20 היו גודלו של היקום ומבנהו, מהותן של הגלקסיות, והמרחקים ביניהן, נושא לוויכוח בקרב הקהיליה האסטרונומית. רבים מן הקהילייה המדעית סברו כי הערפיליות הספירליות, בהן ניתן היה להבחין היטב בטלסקופים של אותה התקופה, הן גופים קטנים יחסית המצויים בתחומי שביל החלב. אחרים, לעומתם, סברו כי ערפיליות אלו הן גלקסיות בפני עצמן.
בשנת 1920 החליטה האקדמיה הלאומית למדעים בארצות הברית לערוך ויכוח פומבי המכונה "הוויכוח הגדול" בין התומכים בשתי הדעות. את התומכים בדעה כי הערפיליות הן בתחומי שביל החלב ייצג האסטרונום הרלו שפלי, ואילו את המתנגדים לה ייצג האסטרונום הבר קרטיס. ב-26 באפריל 1920, באולם במוזיאון הסמית'סוניאן, הציגו הצדדים את עמדתם.
שפלי הבין עוד קודם לעימות הפומבי כי השמש אינה מצויה במרכז שביל החלב, אלא בשוליו, ורחוקה מאוד מלהיות מרכז היקום. כן גילה כי שביל החלב גדול בהרבה משסברו בעבר. לאור תגלית זו סבר כי אך הגיוני הדבר ששביל החלב, הגדול בהרבה משחשבו, מכיל גם את הערפיליות, וכי היקום אינו גדול בהרבה משביל החלב. עד לאותה תקופה, כל הערפיליות הספירליות שנצפו נמצאו בשולי שביל החלב או בסמוך לשוליו. שפלי טען כי לו היו הערפיליות ממלאות את היקום ונמצאות הרחק משביל החלב, היה עליהן להיות מפוזרות בצורה שווה בכל הכיוונים ואין סיבה שהן ייעדרו מכיוון מסוים. מכאן הסיק שפלי את המסקנה (שכיום ידוע שהיא שגויה) כי הערפיליות נוצרות בשולי שביל החלב, ונודדות, תוך שינוי צורה, למרכזו. בנוסף, טען שפלי שאם "ערפילית אנדרומדה" (גלקסיית אנדרומדה) דומה בגודלה לשביל החלב, הרי שמרחקה מאתנו אמור להגיע לסדר גודל של ‎108‎ שנות אור, מרחק שנראה גדול מדי עבור האסטרונומים בני התקופה. אולם, הטעות המרכזית של שפלי הייתה ההסתמכות על תצפיותיו של אסטרונום בשם אדריאן ואן מאאנן שטען כי צפה בסיבובה של גלקסיית אנדרומדה על צירה, ואם אכן הייתה תצפית זו נכונה, הרי שתנועתה של הגלקסיה מהירה ממהירות האור, דבר שכבר אז היה ידוע כבלתי אפשרי. כיום ידוע כי תצפיתו של ואן מאאנן הייתה שגויה.
קרטיס טען כי "ערפילית אנדרומדה" ויתר הערפיליות הן גלקסיות נפרדות, גדולות לפחות כשביל החלב, ומרוחקות ממנו מרחק רב. הוא טען כי צפה במספר רב יותר של התפרצויות נובה בערפילית אנדרומדה מאשר בשביל החלב כולו, ומכך הסיק כי אנדרומדה היא גוף נפרד משביל החלב, בעל גודל דומה לשביל החלב. כן טען כי מבנה ה"ערפיליות" דומה למבנה שביל החלב, והדבר מחזק את הסברה שהן גלקסיות בפני עצמן.
הפגישה במוזיאון הסמית'סוניאן לא הולידה מייד הסכמה לגבי התשובות לשאלות שהציגו המדענים. עם זאת, מאוחר יותר ב-1920 זיהה אדווין האבל משתנים קפאידים (כוכבי ענק בעלי בהירות נראית המשתנה במחזור קבוע) בערפילית אנדרומדה, אשר איפשרו לו להראות שהערפילית מרוחקת מאוד – יותר מרוחקת מהמרחק הרב ביותר האפשרי בתוך שביל החלב לפי ההשערה של שפלי לגבי גודל הגלקסיה. תצפיות אלה הראו לראשונה שההשערה של קרטיס נכונה ושאנדרומדה היא גלקסיה בפני עצמה. כיום ידוע ששביל החלב היא גלקסיה אחת מתוך מיליארדי גלקסיות ביקום.
ראו גם

מבנה היקום
הערות שוליים

↑  הטענות המרכזיות של הצדדים ב"וויכוח הגדול" (באנגלית)
↑  היום ידוע שהגלקסיות לא נראות בכיוון מרכז שביל החלב עקב בליעת האור החזקה על ידי הגז שנמצא שם. קרטיס העלה את אפשרות בליעה האור אך לא הבין את המנגנון.
↑  אתר המוקדש לוויכוח הגדול בין שפלי וקרטיס (באנגלית)
מחזור המים

מחזור המים
מחזור המים (קרוי גם מחזור הידרולוגי) הוא תנועת המים בתוך האטמוספירה של כדור הארץ, הכוללת מעבר של המים בין מוצק, נוזל וגז. הראשונים להבין ולתאר את עקרונות מחזור המים היו אריסטו ותלמידיו (מאה רביעית לפנה"ס). תובנה זו הייתה אחת מאבני היסוד לעקרונות הזיקוק שבאו לאחר מכן.
מחזור המים מתייחס לתחלופה המתמדת של מים בין האטמוספירה, אדמה, ים, מי תהום ואורגניזמים. בנוסף לאחסון המים ב"מכלים" שונים (האוקיינוס הוא דוגמה למכל), המעגלים השונים היוצרים את מחזור המים כוללים חמש פעולות: התאיידות, משקעים, חלחול, זרימה וזרימה תת-קרקעית.
ראשיתו של המחזור בקרני השמש הפוגעות במים ומחממות אותם. אנרגיית השמש הנאגרת במי הים או במקווי המים ביבשה מאפשרת את שבירת הקשרים שבין מולקולות המים הנחוצה להתאדותם. אדי המים העולים למעלה, מתקררים ומתעבים ויוצרים עננים. אלו נישאים עם הרוחות אל היבשה ומורידים שם גשמים. כ־78% ממי הגשמים היורדים על פני היבשות מקורם במים המתאדים מן האוקיינוסים. המים המתאדים מהאוקיינוסים וממקווי המים המתוקים חוזרים אליהם בצורה של משקעים, נהרות ומי תהום.
המעבר של מים ממצב צבירה אחד לאחר כרוך בקליטה של אנרגיה או בשחרורה. למשל, בעת ההתאדות של מי הים או בעת שקרחונים נמסים נקלטת אנרגיה. אנרגיה זהה נפלטת, כאשר אדי המים שבאוויר מתעבים, או כאשר מי הים קופאים מרכיבי ההידרוספרה השונים נמצאים בכל שלושת מצבי הצבירה - מוצק, נוזל וגז. מרכיבים אלה קשורים זה בזה, והם מחליפים ביניהם חומר ואנרגיה באופן מתמיד. כך, מתקיים מעבר ממצב צבירה אחד לאחר: קרחונים נמסים, מים מתאדים או קופאים ואדי מים מתעבים. זהו מחזור המים בטבע הנקרא גם המחזור ההידרולוגי.
אף שהמים הם מוצר צריכה של בעלי-החיים והצמחים, רק חלק קטן מהם נשאר בקרקע במאגרים של מי תהום, בנהרות ובנחלים, בצורה של קרח בקטבים או בצורת אדים באוויר. כלי הקיבול העיקרי של המים הם האוקיינוסים. מכאן נובע המחסור במים, המהווה גורם מגביל לצמיחה ולתפוצה של אורגניזם ולכושר נשיאה של בית גידול. זו גם הסיבה לצורך לעשות במים שימוש יעיל וחסכוני.